Id-Demokratiċi Amerikani mistennija jgħaddu riżoluzzjoni mill-Kamra tar-Rappreżentanti, biex jitolbu lill-Viċi President Mike Pence jneħħi lil Donald Trump mill-poter. Trump qed ikun akkużat li instiga l-vjolenza waqt protesti f'Capitol Hill fl-aħħar jiem, iżda jekk Mike Pence ma jaġixxix, jibdew il-proċeduri ta' impeachment fil-konfront ta' Trump. Il-President Amerikan, li t-terminu tiegħu għandu jintemm fl-20 ta' Jannar li ġej, ġie pprojbit minn diversi siti soċjali il-Ġimgħa. Bosta persuni oħra mistennija jaffaċċjaw proċeduri l-Qorti b'rabta mal-irvellijiet f'Capitol Hill, li matulhom ħames persuni tilfu ħajjithom.